Diari Oficial de la Generalitat Valenciana


Sumari del DOGV 5789, del 20-06-2008 (2008/7669)

Informació pública de la tramitació del pla de participació pública de l'estudi d'integració del paisatge del pla especial d'urbanització i edificació d'àmbits subjectes a actuacions urbanístiques singulars Montanyeta-Fosaret de la Vall d'Uixó.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5789

Data del DOGV
:   20-06-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/7669


Data del document
:   09-06-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Informació Pública

Descriptors 

:   * Vall d'Uixó, la
    * pla d'urbanisme

Informació pública de la tramitació del pla de participació pública de l'estudi d'integració del paisatge del pla especial d'urbanització i edificació d'àmbits subjectes a actuacions urbanístiques singulars Montanyeta-Fosaret de la Vall d'Uixó. [2008/7669]  
L'Institut Valencià d'Habitatge, SA (IVVSA), com a empresa pública de la Generalitat, adscrita a la conselleria de Medi Ambient, Aigua, Urbanisme i Habitatge, de conformitat amb el que establix l'article 89 de la Llei 16/2.005, de 30 de desembre, de la Generalitat, Urbanística Valenciana, i basant-se en el conveni de col·laboració subscrit amb l'Ajuntament de La Vall d'Uixó, el 25 de maig de 2005, i a l'addenda del conveni de data 5 de març de 2008, es troba redactant Pla Especial d'Urbanització i Edificació d'àmbits subjectes a actuacions urbanístiques singulars Sector Montañeta-Fosaret de la Vall d'Uixó (Castelló), que incorpora estudi d'integració paisatgística.  
De conformitat amb el que establix l'article 11.3 de la Llei d'Ordenació del Territori i de l'article 15.1 del Decret 120/2.006, pel que s'aprova el Reglament de Paisatge de la Comunitat Valenciana, els instruments per a la protecció, gestió i ordenació del paisatge, han de comptar amb un Pla de Participació Pública, que formarà part d'estos i garantirà eficaçment, en especial, la participació ciutadana en la valoració de les unitats de paisatge i dels recursos paisatgístics per a la definició dels objectius de qualitat paisatgística.  
Per eixe motiu, i dins dels documents que conformen l'Estudi d'Integració Paisatgística del Pla Especial d'Urbanització i Edificació d'àmbits subjectes a actuacions urbanístiques singulars Sector Montañeta-Fosaret de la Vall d'Uixó (Castelló), s'ha elaborat el present Pla de Participació Pública, que establix la seqüència de tramitació de la documentació necessària, identificant les distintes etapes i els actors que intervenen en cada un d'elles.  
El procediment per a la seua tramitació es troba regulat en el capítol II del títol I del Decret 120/2.006, pel que s'aprova el Reglament de Paisatge de la Comunitat Valenciana.   
La directora general de Vivenda i Projectes Urbans de la conselleria de Medi Ambient, Aigua, Urbanisme i Habitatge, ha acordat per resolució de data 9 de juny de 2008, sotmetre a informació pública, per un termini d'un mes, per mitjà de publicació en el Diari Oficial de la Comunitat Valenciana, en un diari no oficial d'àmplia difusió en la localitat, en el tauler d'anuncis i en la pàgina web de l'Ajuntament de la Vall d'Uixó, la tramitació del Pla de Participació Pública de l'Estudi d'Integració Paisatgística, relatiu al Pla Especial d'Urbanització i Edificació d'àmbits subjectes a actuacions urbanístiques singulars Sector Montañeta-Fosaret de la Vall d'Uixó (Castelló).  
Durant el termini d'un mes des de la publicació del present anunci, els interessats podran consultar la memòria del Pla de Participació Pública, així com presentar suggeriments i al·legacions tant en l'Ajuntament de Vall d'Uixó (Castelló), Plaça del Centre, 1 així com en la seu del IVVSA a València, C/ En Bou, núm. 9 i 11.  
El que es comunica per a generar coneixement, d'acord amb el que disposa l'article 86 de la Llei 30/1.992, de 26 de novembre, de Règim Jurídic de les Administracions Públiques.  
València, 9 de juny 2008.- La directora general d'Habitatge i Projectes Urbans: Mª Jesús Rodríguez Ortiz.